ལྷོ་ཁ་གྲོང་ཁྱེར་ལྷུན་རྩེ་རྫོང་ལྷུན་རྩེ་གྲོང་རྡལ་བྲ་འོར་གྲོང་ཚོའི་སྔོ་ཚལ་ཆེད་ལས་མཉམ་ལས་ཁང་གི་སྒོ་འགྲམ་དུ་འབྱོར་དུས།གཟུགས་སྟོབས་དེ་ཙམ་ཆེན་པོ་མེད་པའི་གཞོན་ནུ་ཞིག་གིས་འཁོར་གསུམ་གློག་སྒུལ་སྦག་སྦག་གི་འཁོར་སྒྲོམ་ནང་དུ་པད་ཚལ་དང་།སྲོ་ལོ་སྔོན་པོ།ལ་ཕུགཙོང་སོགས་ཚལ་རིགས་སྣ་ཁ་མང་པོ་བླུགས་ཏེ་ཕྱི་ལ་སྐྱེལ་བར་འགྲོ་བཞིན་པའི་སྣང་བརྙན་ཞིག་མིག་མདུན་དུ་འཆར་འོངས།གཞོན་ནུ་དེའི་བདེ་ལྕག་འཁྱུག་པའི་ལས་སྟངས་དང་།གྲུང་ཤ་དོད་པའི་མིག་ཟུང་།རྒྱ་སྐད་དང་བོད་སྐད་བདེ་བའི་ཁ་བརྡ།རང་འཁྲིའི་ལས་ཀར་དགའ་ཞེན་དང་ཧུར་སེམས་ཀྱིས་ཁེངས་པའི་སྣང་ཚུལ་རེ་རེ་མིག་ལམ་དུ་འཆར་དུས།ང་ཚོའི་སེམས་ལ་གཡོ་འགུལ་ཆེན་པོ་ཐེབས་ཤིང་།ཁོང་དང་ཁོང་འདྲ་བའི་རང་ཉིད་ཀྱི་ལག་ཟུང་ལ་བརྟེན་ནས་བདེ་སྐྱིད་ཀྱི་ཁྱིམ་གཞིས་འཛུགས་སྐྲུན་གྱི་སླད་དུ་དཀའ་སྤྱད་འབད་འབུངས་ལ་གཞོལ་བཞིན་པའི་མང་ཚོགས་ཕལ་པ་དེ་ཚོའི་གནས་ཚུལ་སྐོར་ལ་རྒྱུས་མངའ་ལོན་འདོད་ཀྱི་འདུན་པ་དྲག་པོ་ཞིག་ངང་གིས་སྐྱེས་པས།ང་ཚོས་དེ་འཕྲལ་ཁོང་དང་ཁོང་གི་ཁྱིམ་ཚང་གི་གནས་ཚུལ་སྐོར་བཅར་འདྲི་ཞུ་བར་སོང་།